Document ID: 32010D0651

DEĊIŻJONI TAL-KUMMISSJONI
tas-26 ta’ Ottubru 2010
li temenda d-Deċiżjoni 2010/89/UE fir-rigward ta’ lista ta’ ċerti stabbilimenti tal-laħam, il-prodotti tas-sajd, il-prodotti mill-bajd u l-imħażen imkessħa fir-Rumanija suġġetti għal miżuri tranżitorji li jikkonċernaw l-applikazzjoni ta’ ċerti rekwiżiti strutturali
(notifikata bid-dokument numru C(2010) 7269)
(Test b’relevanza għaż-ŻEE)
(2010/651/UE)
Il-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad-29 ta’ April 2004 dwar l-iġjene tal-oġġetti tal-ikel (1), u b’mod partikolari t-tieni paragrafu tal-Artikolu 12 tiegħu,
Wara li kkunsidrat ir-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta’ iġjene għall-ikel li joriġina mill-annimali (2), u b’mod partikolari t-tieni paragrafu tal-Artikolu 9 tiegħu,
Billi:
(1)
Id-Deċiżjoni tal-Kummissjoni 2010/89/UE (3) tistipula miżuri tranżitorji dwar l-applikazzjoni ta’ ċerti rekwiżiti strutturali stabbiliti fl-Anness II tar-Regolament (KE) Nru 852/2004 u fl-Anness III tar-Regolament (KE) Nru 853/2004 lil stabbilimenti tal-laħam, prodotti mill-bajd, prodotti tas-sajd u mħażen imkessħa fir-Rumanija elenkati fl-Annessi, minn I sa IV ta’ dik id-Deċiżjoni. Sakemm dawk l-istabbilimenti huma koperti minn miżuri ta’ tranżizzjoni, il-prodotti li joriġinaw minnhom għandhom jitqiegħdu biss fis-suq domestiku jew jintużaw għal aktar ipproċessar fi stabbilimenti Rumeni koperti mill-istess miżuri.
(2)
F’Lulju 2010, l-Awtoritajiet Rumeni infurmaw uffiċjalment lill-Kummissjoni, li, mindu daħlet fis-seħħ id-Deċiżjoni 2010/89/UE, disa’ (9) stabbilimenti tal-laħam ġew approvati għall-kummerċ intra-Unjoni u erbgħa (4) ngħalqu; stabbiliment wieħed tal-prodotti tas-sajd ġie approvat għall-kummerċ intra-Unjoni; stabbiliment wieħed tal-prodotti mill-bajd ġie approvat għall-kummerċ intra-Unjoni u żewġ imħażen imkessħa ngħalqu.
(3)
Fid-dawl tat-titjib strutturali li jinsab għaddej, jixraq li l-lista ta’ stabbilimenti ffissata fl-Annessi minn I sa IV tad-Deċiżjoni 2010/89/UE tiġi modifikata skont dan.
(4)
Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Il-listi ta’ stabbilimenti tal-laħam, prodotti mill-bajd, prodotti tas-sajd u mħażen imkessħa fir-Rumanija elenkati fl-Annessi minn I sa IV tad-Deċiżjoni 2010/89/UE (“l-istabbilimenti”) joħdulhom posthom il-listi ta’ stabbilimenti fl-Annessi minn I sa IV ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, is-26 ta’ Ottubru 2010.

Labels: 17
0
6
18
15